มาร์แชลล์ วอร์เรน ไนเรนเบิร์ก

มาร์แชลล์ วอร์เรน ไนเรนเบิร์ก (; 10 เมษายน ค.ศ. 1927 – 15 มกราคม ค.ศ. 2010) เป็นนักชีวเคมีและนักพันธุศาสตร์ชาวอเมริกัน เกิดที่นครนิวยอร์ก เป็นบุตรของแฮร์รี เอ็ดเวิร์ด ไนเรนเบิร์กและมิเนอร์วา บายคอฟสกีhttp://www.bookrags.com/biography/marshall-warren-nirenberg-wob/ ในวัยเด็กไนเรนเบิร์กป่วยเป็นโรคไข้รูมาติก ครอบครัวจึงย้ายไปอยู่ที่เมืองออร์แลนโด รัฐฟลอริดา ไนเรนเบิร์กสนใจวิชาชีววิทยาตั้งแต่ยังเด็ก เขาเรียนจบปริญญาตรีด้านวิทยาศาสตร์และปริญญาโทด้านสัตววิทยาจากมหาวิทยาลัยฟลอริดา ก่อนจะเรียนต่อปริญญาเอกด้านชีวเคมีที่มหาวิทยาลัยมิชิแกนNobel Faces by Peter Badge - Google Books

ไนเรนเบิร์กเริ่มทำงานที่สถาบันสุขภาพแห่งชาติ (NIH) รัฐแมรีแลนด์ และเริ่มศึกษาความสัมพันธ์ระหว่างดีเอ็นเอ อาร์เอ็นเอและโปรตีน ในปี ค.ศ. 1961 ไนเรนเบิร์กและเพื่อนร่วมงาน เจ. ไฮน์ริช แมทเทใช้วิธีปลอดเซลล์ในการแปลรหัสลำดับอาร์เอ็นเอพอลิยูราซิลและช่วยไขปริศนาการมีส่วนของดีเอ็นเอและอาร์เอ็นเอในการแสดงออกของยีนCrack the Code - How the Code was Cracked - Nobel Prize จากผลงานนี้ทำให้ไนเรนเบิร์กได้รับรางวัลโนเบลสาขาสรีรวิทยาหรือการแพทย์ร่วมกับรอเบิร์ต ดับเบิลยู. ฮอลลีย์และหร โคพินท์ โขรานาในปี ค.ศ. 1968The Nobel Prize in Physiology or Medicine 1968

ด้านชีวิตส่วนตัว ไนเรนเบิร์กแต่งงานครั้งแรกกับเพรอลา ซอลส์แมน นักเคมีจากสหพันธ์มหาวิทยาลัยแห่งรีโอเดจาเนโรและเพื่อนร่วมงานที่ NIH จนกระทั่งเธอเสียชีวิตในปี ค.ศ. 2001 และแต่งงานใหม่ในปี ค.ศ. 2005 กับเมอร์นา เอ็ม. ไวส์แมน ศาสตราจารย์ด้านระบาดวิทยาและจิตเวชศาสตร์ วิทยาลัยแพทย์และศัลยแพทย์ มหาวิทยาลัยโคลัมเบีย ไนเรนเบิร์กเสียชีวิตด้วยโรคมะเร็งที่นครนิวยอร์กในปี ค.ศ. 2010Marshall Nirenberg dies at 82 - Los Angeles Times

 อ้างอิง 

 แหล่งข้อมูลอื่น 

 Marshall W. Nirenberg - Biographical - Nobel Prize

หมวดหมู่:นักวิทยาศาสตร์ชาวอเมริกัน
หมวดหมู่:บุคคลจากนครนิวยอร์ก
หมวดหมู่:บุคคลจากออร์แลนโด
หมวดหมู่:ผู้ได้รับรางวัลโนเบลสาขาสรีรวิทยาหรือการแพทย์
หมวดหมู่:ชาวอเมริกันผู้ได้รับรางวัลโนเบล
หมวดหมู่:เสียชีวิตจากมะเร็ง
หมวดหมู่:ศิษย์เก่าจากมหาวิทยาลัยฟลอริดา
หมวดหมู่:ศิษย์เก่าจากมหาวิทยาลัยมิชิแกน
หมวดหมู่:บุคคลจากสถาบันสุขภาพแห่งชาติ (สหรัฐ)